Slovenci v Italiji

Fokus: razstava znanih tržaških umetnikov
2025-10-31 - 2026-03-31 | Kulturni dom Trst, via Petronio 4, Trieste
FOKUS
Brezplačna razstava znanih tržaških umetnikov, ki so oblikovali Kulturni dom v Trstu
Decembra 2025 je poteklo že 61 let od otvoritve Kulturnega doma v Trstu. Za Slovence v Italiji, posebej za tržaške, je bil to izjemno pomemben dan, saj so ga dolgo in težko čakali. Modernistična zgradba arhitekta Eda Mihevca, po rodu Tržačana, je bila velik arhitekturni dosežek. Z njo je uspel realizirati enega svojih najpomembnejših in najbolj cenjenih projektov. Mihevc je bil pri svojem delu do konca dosleden, zato je izbral tudi notranjo opremo z vsemi podrobnostmi, med njimi tudi avtorje likovnih del, ki so krasila posamezne prostore.
Na razstavi predstavljajo dela 8 tržaških umetnikov, ki so sodelovali pri oblikovanju notranje podobe Kulturnega doma v Trstu: Jože Cesar, Avgust Černigoj, Franjo Felicijan, Robert Hlavaty, Avrelij Lukežič, Klavdij Palčič, Lojze Spacal in Frančišek Smerdu. Njihove umetnine so bile zaradi prenove umaknjene v depoje v devetdesetih letih. Razstavo spremlja katalog.
Več informacij o razstavi tukaj.
Odkrij več o tržaškem Kulturnem domu v članku Kulturni dom, gledališče v toplem objemu modernizma.
Razstava bo na ogled v Kulturnem domu (ul. Petronio, 4 – Trst) do 31. marca 2026.
Na voljo so tudi vodeni ogledi: prijave na valentina.repini@teaterssg.com
